Document ID: 31999D0402

31999D0402
L 151/31
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 1999
de modificare a Deciziei 94/448/CE de stabilire a condițiilor speciale care reglementează importurile de produse pescărești și de acvacultură originare din Noua Zeelandă
[notificată cu numărul C (1999) 1404]
(Text cu relevanță pentru SEE)
(1999/402/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
(1)
întrucât articolul 1 din Decizia 94/448/CE a Comisiei din 20 iunie 1994 de stabilire a condițiilor speciale care reglementează importurile de produse pescărești și de acvacultură originare din Noua Zeelandă (3), astfel cum a fost modificată ultima dată prin Decizia 96/254/CE, prevede că Ministerul Agriculturii și Pescuitului (MAP) este autoritatea competentă din Noua Zeelandă responsabilă cu verificarea și certificarea conformității produselor pescărești și de acvacultură cu cerințele Directivei 91/493/CE;
(2)
întrucât, în urma restructurării guvernului neozeelandez, autoritatea competentă care eliberează certificatele de sănătate pentru produsele pescărești (MAP) a fost trecută de sub patronajul Ministerului Agriculturii și Pescuitului sub patronajul Ministerului Agriculturii și Pădurilor; și întrucât noua autoritate are capacitatea de a verifica în mod eficient aplicarea legislației în vigoare; întrucât este necesar, în consecință, să se modifice denumirea autorității competente menționate de Decizia 94/448/CE;
(3)
întrucât este oportun să se armonizeze modul în care este formulată Decizia 94/448/CE cu modul în care sunt formulate cel mai recent adoptate decizii ale Comisiei de stabilire a condițiilor speciale care reglementează importurile de produse pescărești și de acvacultură originare din anumite țări terțe;
(4)
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 94/448/CE se modifică după cum urmează:
1.
articolul 1 se înlocuiește cu următorul text:
„Articolul 1
«Ministerul Agriculturii și Pădurilor (MAP)» este autoritatea competentă în Noua Zeelandă responsabilă cu verificarea și certificarea conformității produselor pescărești și de acvacultură cu cerințele Directivei 91/493/CEE.”;
2.
articolul 2 se înlocuiește cu următorul text:
„Articolul 2
Produsele pescărești și de acvacultură originare din Noua Zeelandă trebuie să îndeplinească următoarele condiții:
1.
fiecare lot trebuie să fie însoțit de un certificat de sănătate în original numerotat, completat corespunzător, semnat, datat și alcătuit dintr-o singură pagină în conformitate cu modelul din anexa A la prezenta decizie;
2.
produsele trebuie să provină din unități desemnate, nave-uzine, antrepozite frigorifice sau nave echipate pentru congelare înregistrate, enumerate în anexa B la prezenta decizie;
3.
cu excepția produselor pescărești congelate în vrac și destinate transformării în alimente conservate, toate pachetele trebuie să conțină cuvintele «NOUA ZEELANDĂ» și numărul autorizației sau numărul de înregistrare al unității, navei-uzină, antrepozitului frigorific sau navei echipate pentru congelare de origine cu litere indelebile.”;
3.
anexa A se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 31 mai 1999.

Labels: 0
3
18
6